Source: http://debrecenitorvenyszek.birosag.hu/sajtoszoba?page=8
Timestamp: 2018-01-21 13:04:15
Document Index: 21822209

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

400 napi tételre, azaz 400 ezer forint pénzbüntetésre ítélte megismételt másodfokú eljárásában a Debreceni Törvényszék Tóth Józsefet, aki 2005-ben a Hajdú-Bihar Megyei Önkormányzat gazdálkodásáért felelős alelnökeként és az M3-as Kht. felügyelőbizottsági tagjaként részt vett az M3-as Kht. közmunka programjában fellelt törvénytelenségek elkendőzésében.
Felfüggesztett börtön az ápolónő támadójának
Másfél év börtönbüntetésre ítélte – két évre felfüggesztve - a Berettyóújfalui Járásbíróság azt a vádlottat, aki tavaly január elsején rátámadt egy ápolónőre a berettyóújfalui Gróf Tisza István Kórházban. A bíróság B. Pétert közfeladatot ellátó személy elleni erőszak bűntettében mondta ki bűnösnek.
Felfüggesztett fogház és pénzbüntetés a Monostorpályi úti baleset ügyében
Bűnösnek mondta ki csütörtökön a Debreceni Járásbíróság maradandó fogyatékosságot és súlyos egészségromlást okozó közúti baleset gondatlan okozásának vétségében azt a vádlottat, aki 2015 júliusában Debrecenben, a Monostorpályi úton lesodródott autójával az útról és egy fának, majd egy kerítésnek csapódott. Cs.
Milliós cigarettafogás Hajdúsámsonnál - ítélet első fokon
A Debreceni Járásbíróság bűnösnek mondta ki nagyobb értékre elkövetett jövedéki orgazdaság bűntettében azt a férfit, akinek autójában tavaly márciusban a pénzügyőrök ezer doboz magyar adójegy nélküli cigarettát találtak.
Halálos gázolás másodfokon -jogerős ítélet
A Debreceni Törvényszék nyilvános ülésen hozott ítéletével a P.O. és társa ellen halált okozó, ittas állapotban elkövetett járművezetés bűntette és más bűncselekmények miatt indult büntető ügyben a Debreceni Járásbíróság 2016 májusában hozott ítéletét a bűnügyi költség vonatkozásában változtatta meg, egyebekben helybenhagyta.
Ítélet a haszonbérleti pályázatokhoz kapcsolódó közokirat-hamisítás bűntettében
Két vádlottat közokirat-hamisítás bűntettében, egy vádlottat pedig hamis magánokirat felhasználásának vétségében mondott ki bűnösnek a Debreceni Járásbíróság. A vádlottak 2013-ban valótlan adatokat használtak fel a Hortobágyi Nemzeti Park Igazgatóságához (HNPI) benyújtott haszonbérleti pályázataikban.
8 év 6 hónapot kell fegyházban tölteni a késsel támadó asszonynak
Életveszélyt okozó testi sértés bűntett kísérletében, valamint zaklatás és rongálás vétségében mondta ki bűnösnek a Debreceni Törvényszék azt az asszonyt, aki 2015 májusában szúrta meg élettársát Mikepércsen, később pedig egy veszekedés miatt közös otthonukat is felgyújtotta. B.
Sajtótájékoztató Nagyváradon – a Debreceni Törvényszék részvételével
A Magyar Kultúra Ünnepe programsorozat keretein belül, „A jogszolgáltatás története Berettyóújfaluban” című konferencián ismerhetik meg az érdeklődők a Berettyóújfalui Járásbíróság történetét – erről és az ünnepi hét eseményeiről tartottak sajtótájékoztatót a partiumi városban Nagyvárad, Debrecen és Berettyóújfalu, valamint a Debreceni Törvényszék képviselői.
5 év fegyház a Darabos utcai trafikrablásért
Bűnösnek mondta ki felfegyverkezve elkövetett rablás bűntettében és 5 év fegyházbüntetésre a Debreceni Járásbíróság azt a férfit, aki tavaly májusban késsel kényszerítette ki az eladótól egy debreceni trafik bevételét. S. Imre 5 évig a közügyeket sem gyakorolhatja és a büntetés kétharmad részének letöltése után szabadulhat feltételesen.